'8 નવેમ્બર પછી અમુક નેતાઓ જાણે સૂતા જ નથી. લોકો ઉત્સાહભેર બેકમાં પૈસા જમા કરાવતા ગયા અને મેં પણ તારીખો આગળ વધારી. દવા, રેલવેની ટિકિટ, પેટ્રોલ વગેરે જૂના પૈસે લેવાની છૂટ આપી. સંગ્રહાઇને પડેલું બધું પડેલું બહાર નીકળે એ માટે આમ કર્યું હતું. પછી એમને ખબર પડી કે, મોદીએ દવા કાઢી. 3 લાખ કંપનીઓ, જેમના વેપાર અને પૈસા વચ્ચે મેળ નથી બેઠો, એમને નોટિસ મળી છે. ટેબલ ના મુકાય એટલી જગ્યામાં 400 કંપનીઓ રજિસ્ટર થઇ હોય અને 800 બેંકોમાં જેના ખાતા હોય, એવી 2 લાખ કંપનીઓ બંધ કરાવી છે. નોટબંધી ન કરી હોત તો આ બધો કારોભાર ક્યારેય બહાર આવ્યો હોત? હવાલા ક્યાંથી ક્યાં થતા હતા, એ બધું પણ પકડાયું. એ કારણે જ પાકિસ્તાનથી પૈસા કોણ લાવતું હતું, આતંકીઓને, પથ્થરબાજોને કોણ પૈસા આપતું હતું, એ આખી જાળ પકડાઇ ગઇ અને એ સૌ આજે દિલ્હીની જેલમાં સડે છે. કોંગ્રેસને કરવું કશું નહીં અને હવે કરવા દેવું કશું નહીં. પણ એ લોકો ભૂલે છે એમને કોની જોડે પનારો પડ્યો છે!'